text: Forsvarets fly holder øje med olie fra containerskib
  13 februar 2017 kl. 11.11
  Ingen olie er drevet i land i nattens løb, hverken på Endelave eller ved Juelsminde, men forsvarets fly er fortsat i luften for at observere kysterne på Endelave og Juelsminde.
  Ingen olie fra det grundstødte portugisiske containerskib Victoria er observeret kystnært eller i havet, hverken på Endelave eller ved Juelsminde, siger en talsmand for Forsvarets Obersvationscenter til TV SYD.
  Talsmand, Forsvarets Observationscenter: "Vi håber, at skaderne er begrænsede, da olien ser ud til at være størknet. Men vi har fortsat fly i luften hele mandagen. De skal observere, om der skulle dukke olie op."
  Centeret oplyser, at der mandag formiddag har været dykkere nede ved skibets bund, og som har set en flænge i olietanken, men olien ser ud til at være størknet.
  - Når olien når en vis temperatur, størkner den, og det ser ud som om, at det er sket her, siger talsmanden fra Forsvarets Observationscenter.
  Talsmanden oplyser, at der både har været fly og helikoptere i luften, for at lede efter oliespor sammen med miljøskibe og fartøjer fra Søværnet.
  Det var fredag aften det portugisiske containerskib Victoria gik på grund nordøst for Fyns Hoved, og der er efterfølgende blevet fundet lidt olie på den østjyske kyst.
  - Vi håber, at skaderne er begrænsede, da olien ser ud til at være størknet. Men vi har fortsat fly i luften hele mandagen, de skal observere, om der skulle dukke olie op, fortæller talsmanden mandag formiddag.
  Hvis du støder på følger af olieforurening i Kattegat https://t.co/z8iiNoysBv
  
  
  
  